Midagi lõpmata kurba on selles, kui tiksuda mööda Rákóczit ja oodata ööbussi, midagi nukrat ja lõplikku. Olevikunostalgia ja jälle soojad ööd ning teadmine, et seegi nädalavahetus on nüüd möödas. Ära elatud (on ära, üle ja läbi) ja muutunud ei ole oluliselt midagi.  Vahepeal magades olen näinud unenägusid Ene Mihkelsonist. Ühes unenäos oli tal väga fäänsi nimi,  umbes Clara Alice või midagi sellist. Vaatasin und ning mulle oli tema pseudonüümivalik ühtäkki väga selge: ärgates ununes. Teises unenäos kirjutasin mingit oma asja ja kopisin ja pastesin "Katku hauda" nagu vana mees. Korraks küll mõtlesin murelikult, kas nii ikka tohib, aga seletasin endale asja samas väga loogiliselt ära. Sallimata vastuvaidlemist. Mul on alati olnud väga suur usk plagiaadi kui meetodi sisse.  Kõrvus kumiseb Butterfly Bangsi  .  Kardan vananemist nagu tuld, kardan neid aegu, mis saabuvad peaaegu paratamatult ja üks väheseid väärikaid kohti, kus olla, oleks staadionikontserdi tagaread. Ehkki kontides suriseb reede õhtu.  Jah, reede õhtu oli tõepoolest elamuslik. Kõigepealt Grinzingi ja dringid ja komplimendid, aga asi ei lõppenud nõnda, nagu ta tavaliselt ikka lõppeb, sest juba pärast teist fröccsi pidin ma tõttama Afterisse, et saada kokku Birkega. Veel enne, kui ta sõidab ära. Vahel mõnega on nii, et sa pead temast väga palju,  kuid peab pingutama, et üksteist päris ära ei kaotaks.  Pärast kontserti läksin pahaaimamatult rockstaariga sädistama ning tema ajas mu juhtme kokku (ja ei, J., juhtmed ei käi seljaaju kaudu ja kuitahes tugev hoop vastu alaselga ei haruta midagi lahti, lihtsalt, et see asi oleks nüüd selge). Kuidagi läks jutt selle peale, et juuni lõpus sõidan koju, selles mõttes lõplikult, et pärast seda ma enam siin ei ela.  , et siis  võrdlemisi viisakas vestlus oli, kuni rockstaar lausus:  .  Elu nagu kaunitaril, ma ütlen.  Hiljem kõnelesime Migueliga fennougristikast ja Emmanueliga tema kaelast. Kusagil kaikusid veel laused:    ja   ,  kuid need jäägu pigem anonüümseiks.    Laupäeval käisime Kajaga loomaaias. Nägin krokodilli. See kainestas.